CELEX: 62016TN0032
Language: fi
Date: 2016-01-25 00:00:00
Title: Asia T-32/16: Kanne 25.1.2015 – Tšekin tasavalta v. komissio

14.3.2016   
            
            
               FI
            
            
               Euroopan unionin virallinen lehti
            
            
               C 98/57
            
         Kanne 25.1.2015 – Tšekin tasavalta v. komissio
   (Asia T-32/16)
   (2016/C 098/73)
   Oikeudenkäyntikieli: tšekki
   
      Asianosaiset
   
   
      Kantaja: Tšekin tasavalta (asiamiehet: M. Smolek jaJ. Vláčil)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 13.11.2015 annetun komission täytäntöönpanopäätöksen (EU) 2015/2098 siltä osin kuin siinä on jätetty rahoituksen ulkopuolelle Tšekin tasavallan maksama 584 299,25 euron summa, ja
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1.
            
            
               Ensimmäinen kanneperuste, joka koskee yhteisen maatalouspolitiikan rahoituksesta, hallinnoinnista ja seurannasta 17.12.2013 annetun Euroopan parlamentin ja neuvoston asetuksen (EU) N:o 1306/2013 52 artiklan 1 kohdan rikkomista.
               
                           —
                        
                        
                           Komissio on päättänyt jättää menot unionin rahoituksen ulkopuolelle, vaikka ei ole tapahtunut unionin oikeuden tai kansallisen oikeuden rikkomista. Komissio on nimittäin katsonut virheellisesti, että tilan jatkajaan sovellettava alhaisempi enimmäisikä varhaiseläkettä tuettaessa edellyttää Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20.9.2005 annetun neuvoston asetuksen (EY) N:o 1698/2005 19 artiklassa tarkoitetun maaseudun kehittämisohjelman muuttamista.
                        
                     
         
               2.
            
            
               Mikäli unionin yleinen tuomioistuin ei hyväksy ensimmäistä kanneperustetta, kantaja esittää toisen kanneperusteen, joka koskee asetuksen N:o 1306/2013 52 artiklan 2 kohdan rikkomista.
               
                           —
                        
                        
                           Vaikka alhaisemman enimmäisiän soveltaminen tilanjatkajaan varhaiseläkettä tuettaessa olisi ilman maaseudun kehittämisohjelman muuttamista asetuksen N:o 1698/2005 vastaista (mitä se ei ole), komissio on tehnyt arviointivirheen asetuksen rikkomisen vakavuuden ja unionille aiheutuneen vahingon osalta. Mahdollinen rikkomisen aste on nimittäin minimaalinen, eikä unionille ole aiheutunut minkäänlaista vahinkoa.